REFERAT FRA ÅRSMØTE I FAU PÅ SMØRÅS SKOLE 21.09.2021

Til stede:

2.trinn: Jannicke (leder) og Stian

3.trinn: Britta, Arild og Synnøve (avtroppende)

4. trinn: Torunn og Hilde

5. trinn: Therese (avtroppende), Mona og Siren

6. trinn: Guro og Katrine

7.trinn: Linda

Rektor Ingvild

Avtroppende kasserer: Berit

Ikke til stede:

Cecilie og Bjørnar (1.trinn), Charlotte (5. trinn), Margrethe (7.trinn)

Rektor informerer

Covid-19

Det er grønt nivå på skolen. Det er fortsatt litt begrensninger. Det brukes mye håndsprit og elevene er dyktig på smittevern. Vi har hatt ett smittetilfelle som gjorde at hele 3. trinn havnet i karantene. Dette skjedde på et tidspunkt hvor Bergen kommune var i ferd med å innføre nye regler mtp. å kunne teste seg ut av karantene. Foreldrene ble informert søndag ettermiddag. Nye regler gjaldt fra tirsdag og det ble utdelt hurtigtester på foreldremøte for 3. trinn samme dag. Elevene kunne teste seg hjemme og komme til undervisning neste dag ved negativ test. Deretter skulle de ta ny test etter en uke.

Nytt grillhus / lavvo

Den nye lavvoen er kommet opp på uteområdet, noe som er i tråd med den nye læreplanen. Det mangler benker og panel innvendig og lister. Det kommer en ovn som skal stå i midten. Lavvoen blir et fint sted hvor elevene kan varme seg når de har uteskole og på SFO.

Studentuke

Det var en veldig kjekk studentuke med masse fin aktivitet ute og fornøyde elever. Det blir en ny runde med studenter i april. FAU ønsker at studentene skal oppfordres til å teste seg før de skal være med elevene.

Graving utenfor skolen

Det pågår gravearbeid utenfor skolen på grunn av et vannledningsbrudd.

Div.

Skoleåret er godt i gang. Det jobbes for å skaffe en fast vikar på 4 trinn p.g.a sykdom.

Det er kjøpt inn nye bøker i ulike fag.

Chromebook

Ingvild fikk spørsmål om det er meningen at skolen skal bli heldigital. Hun sier at det fremdeles blir en kombinasjon av skriftlig arbeid og bruk av digitale verktøy. Elevene skal få en funksjonell håndskrift. Ikke alle er like fornøyde med Chromebook, men det er dette utstyret Bergen kommune leverer. Dersom noe ikke fungerer på elevens Chromebook må man gi beskjed og den kan byttes. Det er uheldig at Chromebooken kommer uten beskyttelse, men dette handler om økonomi fra Bergen kommune sin side. Kommunen sier at elever på mellomtrinnet skal ha Chromebook, men det er ikke midler til at alle kan få. Alle på 6. og 7. trinn får Chromebook, og Smørås skole tar av egne midler slik at alle både på 4. trinn og på 5. trinn også får.

Fotografering

På Smørås skole har vi bestemt at man tar klassebilde av alle klasser hvert år og portrett bilde på 1. og 7.trinn.

Det er nå bestilt fotograf, og det blir tatt bilder 8. november. FAU ønsker at bildene skal bli tatt ute. For fremtiden: ønskelig med fotograf i september.

Uteområde

Det er et krav å ha hjertesone på skolen og det jobbes med å finne gode løsninger mtp. dette. Det er krevende slik skolen og uteområdet / kjøresone er utformet på Smørås skole. Det er p.t. altfor mye trafikk inn på nedre skoleplass hvor elever på 7.trinn har friminutt. På Ulsmåg skole har de malt hjertesonen i flotte farger for å markere tydelig at dette området brukes av elever. Kanskje dette er noe vi kan få til på Smørås skole? Det kom også opp forslag om en droppsone ved eventyrhuset.

Både 3. og 4. trinn har nå fått tildelt tid på fotballbanen i friminuttene.

FAU ønsker flere lekeapparater på skolens uteområde og har etterspurt dette i flere år. Den store volleyballbanen blir stort sett kun brukt som sandkasse og vi mener at deler av dette arealet kan settes av til flere lekeapparat. Elevene trenger flere muligheter til å utfolde seg motorisk. Vi utfordrer rektor til å se på dette. Vi håper hun kan skaffe midler til skolens uteområde. De andre skolene i nærområdet som for eksempel Apeltun skole har et langt mer spennende og innbydende uteområde enn Smørås skole.

Utlån av Eventyrhuset

Det er fremdeles ikke mulig å låne ut Eventyrhuset på grunn av Covid-19. Dette fordi at det er vanskelig å få vasket/spritet hele huset etter bruk. Forhåpentligvis endrer dette seg etter høstferien, slik at Eventyrhuset igjen kan lånes ut til arrangementer og ulike trinn.

Når det nye grillhuset står ferdig, skal det lages et system for utlån av dette. Det er plass til 30 elever i huset.

Rapporten fra miljørettet helsevern pekte på en del avvik som er blitt rettet opp. Gulvet i gymsalen er nytt og sløydrommet er pusset opp. De klasserommene som ikke hadde varmt vann innlagt, har fått det nå. Det jobbes med luft og varme og det må bygges et rom til keramikkovnen. Det er også gjort utbedringer på skolen for å gjøre den mer universell utformet.

Det er for øvrig mye støy fra det nye ventilasjonsanlegget. Dette er til sjenanse for skolens nærmeste naboer. Vi håper at noen utbedringer blir gjort her.

FAU saker:

Valg av leder, nestleder og kasserer:

Jannicke Bjerke Falch (2. trinn) ble gjenvalgt som leder og Torunn Myhre (4. trinn) ble gjenvalgt som nestleder. Arild Ylvisaker (3. trinn) tar over som kasserer.

FAU har 32 000 kr på konto. Det har blitt brukt lite penger disse årene og vi fikk god omsetning i forbindelse med 50 års jubileet til skolen.

Info om Smøråsspretten

Etter flere års pause er det klart for Smøråsspretten søndag 25.09.21. 7. trinn er arrangør, og det er god påmelding! Pr. 22. september var det 190 påmeldte, hvorav 109 er elever. Trinnfordelingen varierer fra 5 elever pr. trinn til 29 elever pr. trinn.Vi håper at dette løpet igjen kan bli en fast tradisjon på skolen vår. Det er 6. trinn som skal arrangere neste år. Vi ønsker at løpet skal arrangeres en fast helg i september hvert år siden det på våren ofte er mye aktivitet.

Tilføyd i referatet av FAU- leder: Smøråsspretten var et meget vellykket arrangement, det endte opp med ca. 140 påmeldte elever og totalt 250 påmeldte. Opplegget var profesjonelt gjennomført, med gode sponsorer, påmeldingssystem, tidtaking, felles underholdning etc. FAU vil gjerne takke elever og foreldre på 7. trinn for et flott gjennomført arrangement!

17. mai

Vi satser på at det endelig blir vanlig 17.mai-feiring i 2022. Det er 3. trinn som har ansvar for cafèen og 4. trinn har ansvar for aktivitetene. Dette må vi huske å informere om på de ulike trinn. Vi vil utfordre 4.trinn til å ta miljøhensyn og finne alternativer til plastleker som premier.

Halloween-feiring

FAU ønsker at alle trinn skal legge opp til en inkluderende Halloween-feiring hvor alle på trinnet har et tilbud og ingen føler seg utenfor. Vi utfordrer klassekontaktene på hvert trinn til å følge dette opp.

Hvordan være gode FAU representanter for trinnet vårt:

FAU skal fungere som et bindeledd mellom skolen og foreldrene. I forkant av møtene kan vi bli flinkere til å informere foreldrene om møtet og oppfordre de til å komme med saker som de ønsker at vi skal ta opp. Viktig at det ikke tar så lang tid før referatet blir lagt ut og det må informeres om at referatet ligger ute.

SFO

Det kommer nye vedtekter for SFO.

Elevråd

Vi lurer på hvorfor elevene ikke får delta i elevrådet før de går på 4.trinn. Jannicke

undersøker dette til neste møte.

Skole – hjem og kommunikasjon

Skole-hjem samarbeid og kommunikasjon kan bli bedre. Dette har særlig vist seg på 4. trinn i høst, der lærersituasjonen ikke har vært gunstig mtp lærerkabal.

Nytt møte

Vi fortsetter med møtedag tirsdager, ca. hver 6. uke. Neste møte blir 26. oktober 18.30-20.30 på skolen.

Referent: Linda